รวบยกทีม ชาติเดียวกันฆ่าหนุ่มฝรั่งเศสที่สมุย ขัดแย้งซื้อ-ขายร้านอาหาร
เครดิตภาพ : สภ.เกาะสมุย,จับยกแก๊ง 3 ผู้ต้องหาเพื่อนร่วมชาติ ทีมฆ่าหนุ่มใหญ่ชาวฝรั่งเศส นำศพมาทิ้งในคลองน้ำตกพานเรือ ต.แม่น้ำ อ.เกาะสมุย พบประเด็นขัดแย้งเรื่องตกลงซื้อขายร้านอาหาร สอบสวนยอมรับสารภาพแล้ว 1 ส่วนคนบงการและเพื่อนยังปากแข็งปฏิเสธ ก่อนตำรวจเตรียมนำตัวไปฝากขัง,จากกรณีมีชาวบ้านพบศพ นายลอร์เรน ดีลาซิรี่ อายุ 40 ปี สัญชาติฝรั่งเศส ในสภาพถูกยิงด้วยอาวุธปืนที่บริเวณศีรษะจำนวน 4 นัด นอนเสียชีวิตที่บริเวณน้ำตกพานเรือ ม.3 ต.แม่น้ำ อ.เกาะสมุย จ.สุราษฎร์ธานี เมื่อวานที่ผ่านมา ตามที่ข่าวเสนอไปแล้วนั้น ,(พบศพหนุ่มใหญ่ชาวฝรั่งเศส ในคลองที่เกาะสมุย ตร.คาดถูกฆ่าแล้วเอามาทิ้ง),ล่าสุด เมื่อเวลา 10.00 น. วันนี้ 9 ธ.ค. 59 เจ้าหน้าที่ตำรวจ สภ.เกาะสมุย ได้จับกุมตัวผู้ที่ก่อเหตุได้ทั้งหมดแล้ว 3 คน หลังจากที่ศาลจังหวัดเกาะสมุย ได้อนุมัติออกหมายจับผู้ต้องหาทั้ง 3 คน แล้วเมื่อคืนนี้ ซึ่งผู้ต้องหาทั้ง 3 เป็นเพื่อนร่วมชาติของผู้เสียชีวิตทั้งหมด ผู้ต้องหารายแรกคือ นายจอร์กาส์ ชาเล่ มิเชิล อายุ 65 ปี สัญชาติฝรั่งเศส ผู้ที่ลงมือก่อเหตุยิง นายลอร์เรน ดีลาซิรี่ จนเสียชีวิตในร้านอาหารเลอร์ชาร์ตบาร์เรสเตอรอง เจ้าหน้าที่ตำรวจแจ้งข้อหาฆ่าผู้อื่น มีอาวุธปืนไว้ในครอบครองโดยไม่ได้รับอนุญาต และร่วมกันซ่อนเร้น ย้ายหรือทำลายศพ ผู้ต้องหาที่ 2 นายซีริล จอง โพล มาริกน่อน อายุ 43 ปี สัญชาติฝรั่งเศส ซึ่งเป็นเจ้าของร้านที่เกิดเหตุ ข้อหาร่วมกันซ่อนเร้น ย้ายหรือทำลายศพ และผู้ต้องหาที่ 3 นายอีฟ ครูด แดเนียล คลิเมนท์ อายุ 60 ปี สัญชาติฝรั่งเศส ข้อหาร่วมกันซ่อนเร้น ย้ายหรือทำลายศพ โดยขณะนี้ได้ควบคุมตัวอยู่ที่ สภ.เกาะสมุย และ สภ.บ่อผุด อ.เกาะสมุย จ.สุราษฎร์ธานี,ขณะที่เมื่อช่วงเช้าวันนี้ พ.ต.อ.วิชอบ เกิดเกลี้ยง รอง ผบก.ภ.จว.สุราษฎร์ธานี ได้นำตัว นายซีริล ผู้ต้องหาที่เป็นเจ้าของร้านอาหารที่เกิดเหตุ มาสอบสวนเพิ่มเติม เนื่องจาก นายซีริล ผู้ต้องหารายนี้ได้ยอมรับสารภาพแล้วว่า ได้ร่วมกันซ่อนเร้นศพผู้เสียชีวิตจริง ส่วนผู้ต้องหาอีก 2 คน คือ นายจอร์กาส์ และ นายอีฟ ครูด  ยังคงให้การปฏิเสธอยู่ในขณะนี้ ซึ่งชนวนเหตุที่เกิดขึ้นในครั้งนี้ จากแนวทางการสืบสวนและสอบสวนของเจ้าหน้าที่ตำรวจ ชี้ว่า นายจอร์กาส์ คนที่ลงมือยิง นายลอร์เรน ผู้เสียชีวิต มีความขัดแย้งกันเรื่อง การตกลงซื้อขายร้านอาหารของ นายจอร์กาส์ ที่ก่อนหน้านี้ นายจอร์กาส์ ได้บอกขายร้านอาหารของตนให้กับ นายลอร์เรน,แต่ต่อมา นายจอร์กาส์ เกิดกลับคำไม่ยอมขายให้ เหมือนกับว่าจะเอาร้านอาหารไปขายให้กับคนอื่นแทน จึงทำให้ นายลอร์เรน เกิดความไม่พอใจทั้ง 2 คน จึงนัดมาพูดคุยเรื่องดังกล่าวที่ร้านอาหารของ นายซีริล ก่อนที่ทั้ง 2 คนจะมีการโต้เถียงกัน ทำให้นาย จอร์กาส์ ชักอาวุธปืนออกมาจ่อยิง นายลอร์เรน จนเสียชีวิต แล้วช่วยกันกับผู้ต้องหาที่ 2 และ 3 นำศพนายลอร์เรน ไปทิ้งที่ในลำคลอง เพื่อปิดบังซ่อนเร้น,ล่าสุดเมื่อช่วงบ่าย เจ้าหน้าที่ได้นำตัวนายจอร์กาส์ ซึ่งเป็นมือปืน มาสอบปากคำเพิ่มเติมอีกครั้ง จนยอมจำนนต่อพยานหลักฐาน เปิดปากรับว่าเป็นผู้ก่อเหตุจริง เนื่องจากไม่พอใจที่ผู้ตาย พูดจาไม่ให้เกียรติหลายครั้งแล้ว และไม่พอใจเรื่องปัญหาธุรกิจ ที่จะมีการซื้อขายร้านอาหารมีการโต้เถียงกันมาตลอด จนทนพฤติกรรมของผู้ตายไม่ไหว จึงใช้อาวุธปืนยิงผู้ตายไป 4 นัด ก่อนนำศพไปทิ้ง,เช่นเดียวกับนายอีฟ ครูด ผู้ต้องหาอีกคนที่ให้การปฏิเสธก่อนหน้านี้ ก็ยอมรับได้ช่วยยกศพผู้เสียชีวิต ขึ้นรถกระบะ ยี่ห้อมาสด้า สีบรอนซ์ทอง ทะเบียน 178 สุราษฎร์ธานี ของนายจอร์กาส์ นำศพไปทิ้งในลำคลอง เพื่อปิดบังซ่อนเร้นศพ,ขณะที่ทางเจ้าหน้าที่ตำรวจ สภ.เกาะสมุย ได้เร่งสอบปากคำผู้ต้องหาทั้ง 3 คนที่ให้การรับสารภาพทั้งหมดแล้ว ก่อนนำตัวไปฝากขังที่ศาลจังหวัดเกาะสมุยเป็นผัดแรกในช่วงเย็นวันนี้.
จับยกแก๊ง 3 ผู้ต้องหาเพื่อนร่วมชาติ ทีมฆ่าหนุ่มใหญ่ชาวฝรั่งเศส นำศพมาทิ้งในคลองน้ำตกพานเรือ ต.แม่น้ำ อ.เกาะสมุย พบประเด็นขัดแย้งเรื่องตกลงซื้อขายร้านอาหาร สอบสวนยอมรับสารภาพแล้ว 1 ส่วนคนบงการและเพื่อนยังปากแข็งปฏิเสธ 
ฆ่ากันตาย,ฆ่าหนุ่มฝรั่งเศส,เกาะสมุย,จับยกแก๊ง,ขัดแย้งซื้อขายร้านอาหาร